„Moderné vzdelávanie pre vedomostnú spoločnosť./Projekt je spolufinancovaný zo zdrojov EÚ“

SPRÁVA ZO ZAHRANIČNEJ PRACOVNEJ CESTY

Meno a priezvisko  (titul) účastníka ZPC	Tomáš Lučenič (Ing.)	
Názov oddelenia:	Kancelária národného projektu Praktik – Praktické zručnosti cez neformálne vzdelávanie v práci s mládežou	
Pracovná pozícia:	     Expert	

Kód ZPC:	30-2013-112	Číslo nákladového strediska:	820200	
Názov podujatia:	Zahraničná pracovná cesta experta za účelom zberu príkladov dobrej praxe 	
Dátum ZPC:	Začiatok (dátum a čas): 20. 6. 2013 10:00	
	Koniec (dátum a čas):  23. 6. 2013 21:45	
Organizácia, miesto a štát ZPC:	L´ecole de design Nantes Atlantique, Atlanpole La Chentrerie, Rue Christian-Pauc – BP 30607, 44306 Nantes	
Účel ZPC:	Zber príkladov dobrej praxe pre expertnú činnosť – tvorbu metodiky vzdelávania	
Spôsob financovania:	Náklady hradí IUVENTA, podľa rozpočtu zmluvy OPV/26/2013	
Rámcový program ZPC	21. 6. 2013
L´ecole de design  Nantes Atlantique, Atlanpole La Chentrerie, Rue Christian-Pauc – BP 30607, 44306 Nantes

Návšteva školy v Nantes a stretnutie s Quitterie Albientz (02 51 13 50 70, q.albientz@lecolededesign.com) sa uskutočnilo 21. 6. 2013. Celý deň  sa niesol  v profesionálnej, ale zároveň priateľskej atmosfére. Oficiálna pozvánka je prílohou tejto správy.

22. 6. 2013
La JOLIVERIE, 141, route de Clisson, BP 43229 ,44232 St Sébastien sur Loire Cedex

Druhý deň 22. 6. 2013 som navštívil ešte aj príbuznú školu v okolí, kde som si prezrel tvorbu školy priamo vo výstavných priestoroch v škole a pri škole. Zároveň som navštívil neďaleký park technických výrobkov neďaleko oboch škôl, kde si študenti a učitelia realizujú praktické ukážky technických, mechanických pokusov spolu s jednotlivými technickými výrobkami.
Návšteva sa uskutočnila v sprievode pána J. Francois Cocharda (jf-cochard@wanadoo.fr), ktorý je umeleckým sochárom v Nantes a robil mi odbornú spoločnosť pri návšteve spomenutých miest. Pán Cochard pôsobil v minulosti ako odborný sochár a garant medzinárodného odborného tábora na obnovu historických pamiatok vo Francúzsku, kde poznatky z diskusií s ním boli použité v metodike expertnej skupiny Talent v akcii, Organizácia táborov. 	
Stručný priebeh stretnutia
	Na stretnutí v L´ecole de design Nantes Atlantique som sa oboznámil so systémom vyučovania na škole. Škola dizajnu v Nantes je rešpektovanou školou v oblasti a štúdium končia študenti, ktorí sa postupne tiež veľmi rýchlo uplatňujú na trhu práce. Študenti ešte počas štúdia majú možnosť prezentovať svoje diela na rôznych podujatiach organizovaných školou , ale aj inými odbornými inštitúciami v oblasti. 

Škola má široký odborný zámer:
-	Kreslenie, výtvarné umenie
-	Umelecké výrobky
-	Technické výrobky
-	Exteriérový design
-	Interiérový design
-	Fotografia 
-	Film
-	Rezbárska výroba  – výrobky z dreva

S pani Quitterie Albientz som sa okrem iného rozprával aj o manažmente školy a podpore študentov. Škola sa maximálne snaží vytvoriť podmienky pre optimálnu prácu študentov. Manažment školy vyberá za svojich pedagógov, skúsených ľudí v danej oblasti, čím je zaručená kvalita jednotlivých predmetov. Laboratória, učebne, seminárne miestnosti sú vybavené štandardne, dokonca by som si myslel, že Fotolab a Videolab, by zniesol ešte o niečo modernejšiu techniku, avšak ako mi bolo vysvetlené, nie je cieľom učiť žiakov práve tieto oblasti na najdrahšej technike, ktorá je momentálne na trhu, ale učiť ich podstatu filmovania a fotografovania. Bolo pri komunikácii cítiť ako učitelia nechávajú svojim študentom priestor na experimentovanie a zasahujú iba v exaktných prípadoch, keď je potrebné na niečo upozorniť resp. povedať, tak ako sa to používa. Z každej učebne, triedy som odchádzal s pocitom, že učiteľ je partnerom svojim žiakom, nie je ten najmúdrejší, ale je ten kto im chce odovzdať svoje skúsenosti, ktoré by mali oni sami rozvíjať až do po takú mieru, ktorú sú schopní si osvojiť. Bolo evidentné ako sú si na škole vedomí svojich kvalít, zároveň však celá návšteva a pobyt bol v atmosfére, aby mohli svoje poznatky posúvať iným inštitúciám aj v zahraničí a oni sa mohli opäť posúvať svojimi metódami a technikami dopredu. Škola vo svojich materiáloch a časopisoch, ktoré som priniesol zo služobnej cesty a budú slúžiť ako dokumentačný materiál z návštevy danej školy predstavuje prácu svojich študentov. V tomto období škola oslavuje 25. výročie založenia, kde pripravuje projekt o študentoch, ktorí túto prestížnu školu vyštudovali, kde sa uplatnili a čo im štúdium na tejto škole z pohľadu ich odbornosti prinieslo. 
Nezabudnuteľným zážitkom druhý deň pobytu bola návšteva parku technických výrobkov, ktorý sa nachádzal neďaleko L´ecole de design a slúži aj ako múzeum, kde učitelia so svojimi žiakmi navštevujú tento park v rámci vyučovacieho procesu.
Zaujímavým poznatkom bolo, že mesto v minulosti bolo priemyselným centrom oblasti, boli tu obrovské fabriky a továrne na výrobu lodí. Dnes mesto prechádza zmenou tváre a tiež obsahovo. Jedným z príkladov dobrej a konštruktívnej zmeny je škola dizajnu L´ecole de designe Nantes Atlantique, ktorá veľmi dobre a moderne nadviazala na tradíciu veľkých činností v meste Nantes. 
	
Odporúčané závery 
	Poznatky zo zahraničnej pracovnej cesty budú využité pri práci expertnej skupiny – tvorbe metodického materiálu pre vzdelávanie v častiach použitia vzdelávacích metód a techník. 	
Očakávaný prínos	Implementácia poznatkov zberu príkladov dobrej praxe zo ZPC zo školy L´ecole de designe Nantes Atlantique, Atlanpole La Chentrerie, Rue Christian-Pauc – BP 30607, 44306 Nantes.

Technické poznatky:
-	Samotný dizajn a rozmiestnenie školy, škola bola postavená v tvare akéhosi 6-resp. 8-uholníka, čo umožňovalo veľmi príjemný pohyb po škole. Študenti sa pohybovali po osiach dvoch  proti-ležiacich bodov/strán (v tvare kríža), kde učebne boli umiestnené na vonkajšej aj vnútornej strane. Umožňovalo to príjemné dostupnosti medzi jednotlivými učebňami a zároveň, ako mi bolo vysvetlené, bolo to z dôvodu, aby študenti mali k sebe a k iným odbornostiam na škole čo najbližšie. Išlo o to, aby reálne boli všetci spolu a nie niekde v nejakom zastrčenom pavilóne, kde sa za celý semester spolužiaci spolu ani nestretnú. Na otázku či bolo toto zámerom už pri samotnom navrhovaní školy, odpoveď pani Quiterrie bola „oui, bien sûr“ (áno samozrejme). 
-	Budova bola nízka, jednopodlažná a zároveň bola priestranná a napĺňala potreby študentov.
-	V strede budovy, vo vnútri bolo, kvázi akvárium v exteriéry, kde študenti umiestňovali svoju tvorbu priamo v exteriéry v stredovom priestore budovy a opäť bola viditeľná zo všetkých strán.

Metodické a obsahové poznatky:
-	Pomerne veľa študijných odborov.
-	Jednotlivé študijné odbory boli garantované kvalitnými pedagógmi.
-	Pedagóg=odborník vo svojej profesii, všetci pedagógovia boli v prvom rade praktici, čo znamená veľmi dôležitý poznatok. Študenti dostávajú prax, poznatky priamo od tých, ktorí to vedia, nie je to o učení tzv. memorovaní je to o skúšaní, testovaní a praktickom uchytení vecí do rúk. 
-	Profesionálne zabezpečené učebne v takej miere, aká je potrebná nie na oboznámenie sa s danou technikou, ale na vyskúšanie a praktické skúsenosti.
-	Atmosféra v triedach bola priateľská, úsmevná, študenti diskutovali medzi sebou,  profesor sa pohyboval medzi nimi a bol tam vždy na nejaké doplnenie a usmernenie. 
-	Neformálny prístup učiteľ-žiak bolo cítiť už pri vstúpení do miestnosti, komunikácia medzi žiakmi a učiteľom pripomínala voľnú hodinu, kedy žiaci hlavne u nás, tí ktorí sa o to zaujímajú diskutujú s učiteľom na rôzne témy po skončení hodiny, vyučovania. Tu bola taká atmosféra v celej učebni a práve počas vyučovacej hodiny, teda v čase kedy sa práve majú dozvedieť to čo chcú vedieť. 
-	Škola organizuje vlastné výstavy a vernisáže, kde sami študenti predstavujú verejnosti a budúcim študentom svoje diela a práce.
-	Škola bola typickým príkladom zlúčenia veľa študijných odborov s kvalitou.
-	Tvorba bola moderná, vzdušná, otvorená, možno ako symbol mesta, ktoré je bránou k Atlantiku. 
-	Vydávanie metodiky a svojich vlastných diel v rozličných materiáloch, časopisoch,  celkom prístupné množstvo materiálov aj o samotnej škole bolo v anglickom jazyku.	
Prehľad prinesenej dokumentácie a miesto jej uloženia	Správa zo zahraničnej pracovnej cesty a formulár pre zber príkladov dobrej praxe – KNP Bratislava.	
Spôsob zverejnenia výsledkov ZPC, prenos získaných informácií	Správa zo zahraničnej pracovnej cesty a formulár pre zber príkladov dobrej praxe  dodané do KNP Bratislava.	

Svojim podpisom súhlasím so zverejnením tejto správy na internete.

	Meno a priezvisko (titul)	Dátum	Podpis	
Správu vypracoval:	Tomáš Lučenič (Ing.)	1.7.2013		
Správu schválil: